Simon Virág •et; 2019. május 12., 12:01
A látványos eseményt Marosvásárhelyen immár kilencedik alkalommal szervezték meg a cserkészek. Szombat délután kézműves-foglalkozások mellett zsonglőrködést lehetett tanulni, de volt modern táncprodukció és gitározás is. A szervezők célja az volt, hogy megismertessék az érdeklődőkkel a cserkészszövetség tevékenységét, felhívják a figyelmet a természetközeliség fontosságára és önkénteseket toborozzanak.
Az igazi látványosságra sötétedésig kellett várni, amikor 10 ezer papírból készült kis tasakba gyertyákat tettek a jelenlévők. Míg pár évvel korábban lampionokat lehetett eregetni, ezt jelenleg a törvény tiltja, így különböző formákat alakítottak ki a világító papírkosárkákból, hangulatossá alakítva a sötét várudvart. Az éjfél előtt zárult eseményt tűzzsonglőrködéssel ért véget.